Montecasino-lyk: Hof hoor dalk vandag vrou se belydenisDie voormalige ontkleedanseres Maruschka Robinson en Jean-Pierre Malan (agtergrond) in die hof Foto: Werner Beukes/SAPA Jean-Pierre Malan en Maruschka Robinson wat daarvan beskuldig word dat hulle ŉ man vermoor en sy liggaam in die kattebak van ŉ motor by Montecasino gelos het, verskyn na verwagting Dinsdag weer in die Randburgse landdroshof. Malan en Robinson, ŉ voormalige ontkleedanseres, word van die moord op Dustan Blom beskuldig nadat Blom se ontbinde liggaam in die kattebak van sy motor opgespoor is. Die motor is in September 2013 in die parkeerterrein van die vermaaklikheidskompleks opgespoor nadat veiligheidsbeamptes ŉ slegte reuk geruik het. Robinson is op 24 September in hegtenis geneem en Malan op 26 September. Tydens hul vorige hofverskyning het staatsaanklaer Yusuf Baba aan die hof gesê dat Robinson ŉ belydenis gemaak het. Baba het gesê die staat gaan bewyse voorlê dat Blom verlede jaar in Mei vir dronkbestuur in hegtenis geneem is en dat sy gehelp het om hom sy vrylating te bewerkstellig. “Robinson het dus toegang tot sy bankkaarte, paspoorte en sy identiteitsdokument gehad voordat Blom gesterf het,” het Baba gesê. Baba het gesê die staat sal moord met voorbedagte rade bewys. – SAPA Lees ook: Montecasino-lyk: Staat sal moord met voorbedagte rade bewys Vrou bely oor Montecasino-lyk Montecasino-lyk: Twee weer in hof Gewapende mans soek glo dossier Montecasino-moord: “Dis ‘n ingewikkelde saak” Twee weer in hof vir Montecasino-moord Montecasino-lyk: Vier in hof vir bedrog Montecasino-lyk: Nog vier persone vas Montecasino-lyk: Twee bly in aanhouding Montecasino-lyk: Twee weer in hof Montecasino-lyk: Verdagte se bloed moet getoets word Montecasino-lyk: Albei verdagtes vandag in hof Montecasino-lyk: Verdagte in hof met vloekwoord op frokkie Montecasino-lyk: Man vas Montecasino-lyk: Oud-ontkleedanseres in hof Vrou vas vir Montecasino-lyk Gru-vonds by Montecasino